BRR ลุ้นรายได้ปีนี้โต 18% โบรกฯแนะซื้อเก็งกำไร รับราคาน้ำตาลโลกนิวไฮในรอบ 4 ปี
BRR ลุ้นรายได้ปีนี้โต 18% โบรกฯแนะซื้อเก็งกำไร รับราคาน้ำตาลโลกนิวไฮในรอบ 4 ปี
7 พ.ค. 2564

บล.คิงส์ฟอร์ด ระบุในบทวิเคราะห์วันนี้(7 พ.ค.2564) ว่า บริษัท น้ำตาลบุรีรัมย์ จำกัด (มหาชน) หรือ BRR (ซื้อเก็งกําไร / ราคาเป้าหมาย Consensus NA บาท) บริษัทตั้งเป้ารายได้ปี 64 เติบโต +18%YoY โดยได้รับแรงหนุนจากราคาขายน้ำตาลโลกปรับตัวขึ้นสูงสุดในรอบ 4 ปี (ปัจจุบัน อยู่ราว 17-18 เซนต์ต่อปอนด์ สูงกว่าในปี 63 ที่ Rally ขึ้นมาจากบริเวณ 10 เซนต์ต่อปอนด์)
ทั้งนี้บริษัทเน้นไปที่การเพิ่มมูลค่าด้วยการนําน้ําตาลทรายดิบไปผลิตเป็น Refined Sugar เพื่อ Profit Margin ที่สูงขึ้น สําหรับแผนการดําเนินในช่วง 3 ปี ข้างหน้าบริษัทมีแผนที่จะเพิ่มสัดส่วน รายได้ ธุรกิจบรรจุภัณฑ์จากชานอ้อย (วางงบลงทุน 200 ล้านบริษัทซื้อเครื่องจักรผลิตเพิ่มอีก 14 เครื่อง)
และ ธุรกิจโรงไฟฟ้าและพลังงาน (สนใจเข้าโครงการโรงไฟฟ้าชุมชน; ร่วมมือกับ RATCH* ตั้งโรงงานผลิตเชื้อเพลิงชีวมวลอัดแท่ง ในแขวงจําปาสัก สปป.ลาว กําลังการผลิต 80,000-100,000 ตันต่อปี) นอกจากนี้ บริษัทยังอยู่ระหว่างการศึกษาการลงทุนในกัญชง และ กัญชา (ต้นน้ำไปจนถึงปลายน้ํา)